รับนักเรียนปี 63 ไม่เต็มแผน-อัตราเกิดลด
ดร.อำนาจ วิชยานุวัติ เลขาธิการคณะกรรมการการศึกษาขั้นพื้นฐาน (กพฐ.) เปิดเผยถึงการรับสมัครนักเรียนชั้น ม.1 และ ม.4 ประจำปีการศึกษา 2563 ว่า ภาพรวมการรับสมัครนักเรียนผ่านระบบออนไลน์ท่ามกลางวิกฤติการแพร่ระบาดโรคโควิด-19 ของโรงเรียนทั่วประเทศระหว่างวันที่ 3-12 พ.ค. การดำเนินการทุกขั้นตอนเป็นไปด้วยความเรียบร้อยยังไม่พบข้อร้องเรียนหรืออุปสรรค ที่ผ่านมาตนได้กำชับสำนักงานเขตพื้นที่การศึกษา (สพท.) ไปแล้วว่าขอให้ดูแลการดำเนินการเรื่องรับนักเรียนในปีนี้ต้องทำอย่างโปร่งใสและเป็นธรรม รวมถึงเด็กจะต้องมีที่เรียนทุกคนโดยไม่ทิ้งใครไว้ข้างหลัง ทั้งนี้ การสอบคัดเลือก ม.1 และ ม.4 จากเดิมจะสอบคัดเลือกระหว่างวันที่ 30-31 พ.ค. แต่ได้ปรับให้มีการสอบในวันที่ 6-7 มิ.ย.นี้เลขาธิการ กพฐ. กล่าวด้วยว่า สำหรับตัวเลขแผนการรับนักเรียนข้อมูลล่าสุดเมื่อวันที่ 11 พ.ค. ระดับชั้น ม.1 มียอดสมัครเรียนไม่เต็มแผนการรับ ซึ่งมีแผนการรับ 693334 คน แต่มียอดสมัครเพียง 400000 คน ส่วน ม.4 มีแผนการรับ 404540 คน มียอดสมัครเรียน 300000 คน สำหรับชั้น ม.1 ที่ไม่เต็มแผนการรับเกิดจากอัตราการเกิดของประชากรลดน้อยลง แต่ก็ไม่ใช่เรื่องที่น่ากังวล เพราะสัดส่วนดังกล่าวพบโรงเรียนที่มีอัตราการแข่งขันสูง จำนวน 280 แห่ง ยังมียอดผู้สมัครเกินแผนการรับนักเรียน ดังนั้นหลังวันที่ 25 มิ.ย.หากโรงเรียนประกาศรายชื่อ และเด็กที่พลาดโอกาสยังไม่มีที่นั่งเรียนให้ไปติดต่อที่เขตพื้นที่ เพื่อแจ้งความจำนงในการขอเกลี่ยที่เรียนไปยังโรงเรียนใกล้เคียงในเขตพื้นที่นั้นๆต่อไป.
การรับสมัครนักเรียนชั้น ม.1 และ ม.4 ประจำปีการศึกษา 2563 ว่า ภาพรวมการรับสมัครนักเรียนผ่านระบบออนไลน์ท่ามกลางวิกฤติการแพร่ระบาดโรคโควิด-19 ของโรงเรียนทั่วประเทศ
รับสมัครนักเรียน,สมัครเรียน,ยอดสมัครเรียน,นักเรียน ม.1,นักเรียน ม.4,สมัครเรียนต่อ,ข่าววันนี้,การศึกษา